1772ರ ಆಗಸ್ಟ್‌ 4ರಂದು, ಗ್ರೇಟ್‌ ಕ್ವೀನ್‌ ಸ್ಟ್ರೀಟ್‌‌‌ನ ಜೇಮ್ಸ್‌‌ ಬೆಸೈರ್‌‌ ಎಂಬ ಕೆತ್ತನೆಗಾರನ ಅಡಿಯಲ್ಲಿ ಏಳುವರ್ಷಗಳ ಅವಧಿಯ ಶಿಷ್ಯವೃತ್ತಿಗೆ ಬ್ಲೇಕ್‌ ಸೇರಿಕೊಂಡ. ಈ ಅವಧಿಯ ಅಂತ್ಯದಲ್ಲಿ, ತನ್ನ 21ನೇ ವಯಸ್ಸಿನಲ್ಲಿ, ಅವನೊಬ್ಬ ವೃತ್ತಿಪರ ಕೆತ್ತನೆಗಾರನಾಗುವುದಿತ್ತು. ಬ್ಲೇಕ್‌‌ನ ಶಿಷ್ಯವೃತ್ತಿಯ ಸಮಯದ ಅವಧಿಯಲ್ಲಿ ಅವರಿಬ್ಬರ ನಡುವೆ ಯಾವುದೇ ಗಂಭೀರ ಸ್ವರೂಪದ ಅಭಿಪ್ರಾಯಭೇದ ಅಥವಾ ತಿಕ್ಕಾಟವು ನಡೆದಿರುವುದರ ಕುರಿತು ಯಾವುದೇ ದಾಖಲೆಯೂ ಉಳಿದಿಲ್ಲ. ಆದಾಗ್ಯೂ, ಪೀಟರ್‌ ಅಕ್ರೋಯ್ಡ್‌ ಎಂಬಾತನ ಜೀವನಚರಿತ್ರೆಯು ಉಲ್ಲೇಖಿಸುವ ಪ್ರಕಾರ, ನಂತರದಲ್ಲಿ ತನ್ನ ಕಲಾತ್ಮಕ ವೃತ್ತಿಜೀವನದ ಎದುರಾಳಿಗಳ ಒಂದು ಪಟ್ಟಿಯಲ್ಲಿ ಬೆಸೈರ್‌‌ನ ಹೆಸರನ್ನು ಸೇರಿಸಿದ ಬ್ಲೇಕ್‌, ಆಮೇಲೆ ಅದನ್ನು ಹೊಡೆದುಹಾಕಿದ. ಇದನ್ನು ಬದಿಗೊತ್ತಿ ಹೇಳುವುದಾದರೆ, ಬೆಸೈರ್‌‌ನ ಪಡಿಯಚ್ಚು ಕೆತ್ತನೆಯ ಶೈಲಿಯು ಆ ಸಮಯದಲ್ಲಿ ಹಳೆಯ-ಮಾದರಿಯದೆಂದು ಪರಿಗಣಿಸಲ್ಪಟ್ಟ ಶೈಲಿಗೆ ಸೇರಿತ್ತು ಮತ್ತು ಹಳತಾಗಿ ಹೋಗಿದ್ದ ಈ ಸ್ವರೂಪದ ಕುರಿತು ಬ್ಲೇಕ್‌ ನೀಡಿದ ಸೂಚನೆಯು, ಕೆಲಸವನ್ನು ಕೈವಶ ಮಾಡಿಕೊಳ್ಳುವಲ್ಲಿ ಅಥವಾ ತನ್ನ ನಂತರದ ಜೀವನದಲ್ಲಿ ಮಾನ್ಯತೆಯನ್ನು ಪಡೆಯುವಲ್ಲಿ ಅವನಿಗೆ ಹಾನಿಕರವಾಗಿ ಪರಿಣಮಿಸಿರಬಹುದು. 

ಎರಡು ವರ್ಷಗಳ ನಂತರ, ಲಂಡನ್‌ನಲ್ಲಿನ ಗೋಥಿಕ್‌ ಚರ್ಚುಗಳಿಂದ ಪ್ರತಿಕೃತಿಗಳನ್ನು ನಕಲುಮಾಡಿಕೊಂಡು ಬರಲು ತನ್ನ ಶಿಷ್ಯನನ್ನು ಬೆಸೈರ್‌ ಕಳಿಸಿದ (ಬ್ಲೇಕ್‌‌ ಹಾಗೂ ಅವನ ಸಹವರ್ತಿ ಶಿಷ್ಯನಾದ ಜೇಮ್ಸ್‌‌ ಪಾರ್ಕರ್ ಎಂಬಾತನ ನಡುವಿನ ಒಂದು ಜಗಳವನ್ನು ಮುರಿಯುವ ಸಲುವಾಗಿ ಈ ಯೋಜನೆಯನ್ನು ಹಮ್ಮಿಕೊಂಡಿದ್ದರ ಸಾಧ್ಯತೆಯೂ ಇದೆ), ಮತ್ತು ವೆಸ್ಟ್‌ಮಿನಿಸ್ಟರ್‌ ಆಬೆಯಲ್ಲಿನ ಅವನ ಅನುಭವಗಳು ತನ್ನದೇ ಆದ ಕಲಾತ್ಮಕ ಶೈಲಿ ಹಾಗೂ ಪರಿಕಲ್ಪನೆಗಳನ್ನು ರೂಪಿಸಿಕೊಳ್ಳುವಲ್ಲಿ ತಮ್ಮ ಕೊಡುಗೆಯನ್ನು ನೀಡಿದವು; ಅವನಿದ್ದ ಅವಧಿಯಲ್ಲಿ ರಕ್ಷಾಕವಚದ ಉಡುಪುಗಳು, ಬಣ್ಣದಲ್ಲಿ ಚಿತ್ರಿಸಲ್ಪಟ್ಟ ಅಂತ್ಯಕ್ರಿಯೆಯ ಪ್ರತಿಕೃತಿಗಳು ಹಾಗೂ ವೈವಿಧ್ಯಮಯ ಬಣ್ಣಗಳ ಮೇಣದ ಕಲಾಕೃತಿಗಳು ಇವೇ ಮೊದಲಾದವುಗಳಿಂದ ಅಬೆಯು ಅಲಂಕರಿಸಲ್ಪಟ್ಟಿತ್ತು. ಆಕ್ರೋಯ್ಡ್‌‌ ಈ ಕುರಿತು ತನ್ನ ಅಭಿಪ್ರಾಯವನ್ನು ತಿಳಿಸುತ್ತಾ, "ಬಣ್ಣಗುಂದಿದ ಉಜ್ಜ್ವಲತೆ ಮತ್ತು ಬಣ್ಣದ ಕುರಿತಾಗಿರುವುದು ಅತ್ಯಂತ ತಕ್ಷಣದ ಛಾಪು ಆಗಿರುತ್ತಿತ್ತು" ಎಂದು ಹೇಳುತ್ತಾನೆ. ಸುದೀರ್ಘವಾದ ಮಧ್ಯಾಹ್ನದ ಅವಧಿಗಳಲ್ಲಿ ಅಬೆಯಲ್ಲಿ ಬ್ಲೇಕ್‌ ತನ್ನ ಸಮಯವನ್ನು ರೇಖಾಚಿತ್ರ ರಚಿಸುವಲ್ಲಿ ಕಳೆಯುತ್ತಿರುವಾಗ, ವೆಸ್ಟ್‌ಮಿನಿಸ್ಟರ್‌ ಶಾಲೆಯ ಹುಡುಗರು ಆಗೊಮ್ಮೆ ಈಗೊಮ್ಮೆ ಅವನನ್ನು ಅಡ್ಡಿಪಡಿಸುತ್ತಿದ್ದರು. ಅವರಲ್ಲೊಬ್ಬ ಬ್ಲೇಕ್‌ನನ್ನು ಎಷ್ಟೊಂದು "ಪೀಡಿಸಿದ" ಎಂದರೆ ಒಂದು ಮಧ್ಯಾಹ್ನ ಆ ಹುಡುಗನನ್ನು ಬಡಿದು ಒಂದು ಅಟ್ಟಣಿಗೆಯಿಂದ ನೆಲಕ್ಕೆ ತಳ್ಳಿ, "ಅದರ ಮೇಲೆ ಒಂದು ಭಯಂಕರವಾದ ರಭಸದೊಂದಿಗೆ ಅವನು ಬಿದ್ದ". ಅಬೆಯಲ್ಲಿರುವಾಗ ಸನ್ಯಾಸಿಗಳು ಹಾಗೂ ಪಾದ್ರಿಗಳ ಒಂದು ಮಹಾನ್‌ ಮೆರವಣಿಗೆಯನ್ನು ಹೆಚ್ಚಿನ ಸೂಕ್ಷ್ಮದೃಷ್ಟಿಯಿಂದ ಅವಲೋಕಿಸುತ್ತಿದ್ದ ಬ್ಲೇಕ್‌, ಆ ಸಮಯದಲ್ಲಿ, "ಸರಳಗೀತೆ ಹಾಗೂ ಸ್ತುತಿಗಾನದ ಪಠಣವನ್ನು" ಕೇಳಿಸಿಕೊಂಡ.

ಫೆಲ್‌ಫಾಮ್‌
ಧಾರ್ಮಿಕ ದೃಷ್ಟಿಕೋನಗಳು
ಮರಣ
ಬೆಸೈರ್‌‌ ಅಡಿಯಲ್ಲಿನ ಶಿಷ್ಯವೃತ್ತಿ